open-index/open-wikipedia-markdown huggingface dataset:
Ρομουάλδος Β΄ του Μπενεβέντο

Ο **Ρομουάλδος Β**' ο *Νεότερος*, *Romuald II* (απεβ. το 732  ) ήταν γιος του Γισούλφος Α΄ και της Βινιπέργκας. Έγινε δούκας του Μπενεβέντο μετά το τέλος τού πατέρα του, το οποίο χρονολογείται ποικιλοτρόπως ως 698, 706 ή 707. Σύμφωνα με τον Παύλο τον Διάκονο, ο Γισούλφος Α΄ βασίλεψε 17 χρόνια, κάτι που θα σήμαινε το τέλος του το 698, αλλά ο Παύλος αναφέρει επίσης πράξεις, που φαίνεται σίγουρα ότι έγιναν γύρω στο 705. Δίνει στον Ροουμουάλδο Β΄ μία βασιλεία 26 ετών, που θέτει το τέλος του το 724, το 731 ή το 732.

## Βιογραφία
Ο Ρομουάλδος Β΄ συγκρούστηκε τόσο με το Δουκάτο του Σπολέτου, όσο και με το Δουκάτο της Νεαπόλεως κατά τη μακρόχρονη βασιλεία του. Η σύγκρουση με τον τελευταίο τον έφερε σε σύγκρουση και με τον πάπα. Πήρε το απομακρυσμένο κάστρο Κούμα (Κύμη) από τον Ιωάννη Α΄ της Νάπολης το 716 και αγνόησε τις εκκλήσεις και τις προσφορές τού πάπα Γρηγορίου Β΄ για αποζημίωση και για αποκατάσταση. Το 717 ο πάπας χρηματοδότησε μία εκστρατεία του Ιωάννη Α΄, που νίκησε αποφασιστικά τον στρατό τού γαστάλδου του και εκτόπισε τούς άνδρες του από την Κούμα.

## Βιογραφία
Ο Ρομουάλδος Β΄ νυμφεύτηκε πρώτα με τη Γκουμπέργκα (Guntmberga ή Gumperga), κόρη της Αουρόνας, αδελφής τού βασιλιά Λιουτπράνδου.

Μετά έκανε δεύτερο γάμο, με τη Ρανιγκούντα, κόρη του Γκάιντουαλντ δούκα της Μπρέσκια. Τον διαδέχθηκε ο γιος του από τη Γκουμπέργκα, Γισούλφος Β΄, αλλά ήταν ανήλικος και απομακρύνθηκε από τον σφετεριστή Aουντελάι και του σώθηκε η ζωή.

## Πηγές
* ''Lexikon des Mittelalters'' : Romuald II. Χέρτζογκ φον Μπένεβεντ (698-724) .
* Παύλος ο Διάκονος . ''Historia Langobardorum'' . Διαθέσιμο στο Northvegr.

## Σημειώσεις


Κατηγορία:Δούκες του Βενεβέντου
Γκόντεσκαλκ του Μπενεβέντο

Ο **Γκόντελσκακ**, *Godescalc*, *Godescalco*, *Gottschalk*, *Godescalcus* ή *Gotteschalchus* (άκμασε 740 - 743) ήταν δούκας του Μπενεβέντο στη μικρή Λογγοβαρδία (Νότια Ιταλία) από το 740 έως τη δολοφονία του το 743. Η ανάρρηση του Γκόντελσκακ έγινε χωρίς την έγκριση του βασιλιά των Λομβαρδών.

## Βιογραφία
Με την επιστροφή του Θρασιμούνδου Β΄ στην εξουσία στο Σπολέτο, η οργή του Λιουτπράνδου βασιλιά των Λομβαρδών στράφηκε στην κεντρική και νότια Ιταλία. Αφού φρόντισε τον Θρασιμούνδο Β΄, ο Λιουτπράνδος μετέβη στο Μπενεβέντο, όπου ο Γκόντελσκακ ετοιμαζόταν να διαφύγει. Ο δούκας είχε ήδη φορτώσει ένα πλοίο με προμήθειες· με τη σύζυγό του Άννα και την υπόλοιπη οικογένειά του προσπαθούσαν να τραπούν σε φυγή, όταν οι άνθρωποι, πιστοί στη μνήμη του Ρομουάλδου Β΄, τον σκότωσαν. Η γυναίκα και η υπόλοιπη οικογένεια τού Γκόντελσκακ διέφυγαν στην Ελλάδα.

## Βιβλιογραφικές αναφορές
* Παύλος ο Διάκονος, ''Historia Langobardorum'' . Διαθέσιμο στο Northvegr.

Κατηγορία:Δούκες του Βενεβέντου
Λιουτπράνδος του Μπενεβέντο

Ο **Λιουτπράνδος, Liutprand,** (απεβ. μετά το 759) ήταν δούκας του Μπενεβέντο από το τέλος τού πατέρα του Γισούλφου Β΄ το 749 μέχρι τη δική του εκτόπιση. Βασίλευσε υπό την αντιβασιλεία της μητέρας του, Σκαουνιπέργκας, η οποία υποστήριξε τον βασιλιά Άιστουλφ, μέχρι το 756.

## Βιογραφία
Αφού έφθασε στην ενηλικίωσή του, παρέδωσε το δουκάτο του στον Πεπίνο τον *Βραχύ*, βασιλιά των Φράγκων, πιθανότατα με την παρότρυνση του πάπα Στεφάνου Β΄ και επαναστάτησε κατά του βασιλιά Δεσιδέριου των Λομβαρδών. Καθαιρέθηκε το 758, για να αντικατασταθεί από τον Αρέχι Β΄. Ο Ρωμαίος Αυτοκράτορας Κωνσταντίνος Ε΄ ο *Εικονομάχος* προσφέρθηκε να συλλάβει τον φυγά Λιουτπράνδο, εάν ο Δεσιδέριος επιτεθεί στον πάπα, ωσότου μία Ρωμαϊκή δύναμη από τη Σικελία ενωθεί μαζί του. Ο Δεσιδέριος δεν επιτέθηκε και ο Λιουτπράνδος δεν αιχμαλωτίστηκε.

## Πηγές
* ''Lexikon des Mittelalters'' : Liutprand Herzog von Benevent (749-759).

Κατηγορία:Δούκες του Βενεβέντου
Γισούλφος Α΄ του Μπενεβέντο

Ο **Γισούλφος Α΄** (απεβ. το 706  ) ήταν δούκας του Μπενεβέντο από το 689, όταν απεβίωσε ο αδελφός του Γριμοάλδος Β΄.  Ο πατέρας του ήταν ο Ρομουάλδος Α΄. Μητέρα του ήταν η Θεοδράδα (ή Θευδεράτα), κόρη του Λούπου δούκα του Φρίουλι, και άσκησε την επιτροπία γι' αυτόν τα πρώτα χρόνια της βασιλείας του.

## Βιογραφία
Σύμφωνα με τον Παύλο τον Διάκονο ήταν κατά τη διάρκεια τής βασιλείας του, που οι Φράγκοι πήραν τα λείψανα του Αγίου Βενέδικτου της Νούρσια και της αδελφής του Αγίας Σχολαστικής από το Μόντε Κασίνο. Ο Γισούλφος μπορεί να παραχώρησε στο μοναστήρι του Σαν Βιντσέντσοαλ αλ Βολτούρνo ένα τετράγωνο γης μεγάθους 500 τετρ. χλμ. περί το έτος 700. 

Περί το 705 ο Γισούλφος κατέλαβε τις πόλεις Σόρα, Aρπίνo και Άρτσε. Προχώρησε μέχρι τη Χορέα,  λεηλατώντας και καίγοντας, προτού έρθει αντιμέτωπος με δώρα από τους πρεσβευτές τού πάπα Ιωάννη ΣΤ΄, οι οποίοι λύτρωσαν πολλούς από τους αιχμαλώτους του και τον ανάγκασαν να επιστρέψει από όπου είχε έρθει, στις δικές του κτήσεις.

## Οικογένεια
Ήταν ένας ενεργητικός δούκας, όπως ο πατέρας και ο πάππος του. Πολέμησε εναντίον του βασιλιά, του πάπα και του Βυζαντινών. Ήταν νυμφευμένος με τη Βινιπέργκα και τον διαδέχθηκε ο γιος του Ρομουάλδος Β' .

## Πηγές
* ''Lexikon des Mittelalters'' : Gisulf I. Herzog von Benevent (681-698) .
* Παύλος ο Διάκονος . ''Historia Langobardorum'' . Διαθέσιμο στο Northvegr.
* Κρις Γουίκαμ . *Early Medieval Italy: Central Power and Local Society, 400–1000* . Λονδίνο: Macmillan, 1981.

## Σημειώσεις

Κατηγορία:Δούκες του Βενεβέντου
Σταύρος Σαρνανίτης

Ο **Σταύρος Σαρανίτης** ή αλλιώς **Σαρενίτης** (Τριφύλλι Πελοποννήσου, - Λάλας Ηλείας, Μάιος 1821) υπήρξε Έλληνας οπλαρχηγός της Ελληνικής Επανάστασης του 1821. Καταγόταν από το χωριό Τριφύλλι και μαζί με άλλους 100 Τριφυλλίους και τον Δημήτριο Κινά προστέθηκε στο στράτευμα του Χαράλαμπου Βιλαέτη, ο οποίος είχε ανακηρυχθεί στρατιωτικός αρχηγός του Πύργου. Έπεσε στη Μάχη του Λατζοΐου, δίπλα από τον μύλο του Σμίλα, μαζί με τον Χαράλαμπο Βιλαέτη, πολεμώντας τους Λαλαίους. 

## Δείτε επίσης
* Πολιορκία και άλωση του Λάλα

## Παραπομπές


## Πηγές
* Κόκκινος, Δ. (1940). *Η Ελληνική Επανάστασις*, Τόμος Β’ (Έκδοση Β’). Αθήναι.
* Τρικούπης, Σ. (1853). *Ιστορία της Ελληνικής Επαναστάσεως*, Τόμος Α’. Λονδίνο.

Κατηγορία:Οπλαρχηγοί του 1821
Κατηγορία:Αγωνιστές του 1821
Περιφέρεια Λουγκάνσκ

Η **Περιφέρεια Λουγκάνσκ**  (ρωσικά: Луганская область ουκρανικά: Луга́нська о́бласть) είναι η ανατολικότερη περιφέρεια (όμπλαστ) της Ουκρανίας. Το διοικητικό της κέντρο είναι το Λουχάνσκ. Η περιφέρεια ιδρύθηκε το 1938 και έφερε το όνομα *Περιφέρεια Βοροσίλοβγκραντ* (ουκρανικά: Ворошиловградська область, μέχρι το 1958 και ξανά από το 1970 έως το 1990) προς τιμήν του Κλιμέντ Βοροσίλοφ. Ο πληθυσμός της υπολογίζεται σε 2.121.322 κατοίκους, σύμφωνα με εκτίμηση του 2021.

Σημαντικές πόλεις εντός της περιφέρειας περιλαμβάνουν τις Αλτσέβσκ, Αντρατσύτ, Μπριάνκα, Κίροβσκ, Κράσνυι Λουτς, Κράσνοντον, Λυσυτσάνσκ, Περβομάισκ, Ροβενκύ, Ρουμπίζνε, Σβερντλόβσκ, Σιεβιεροντονέτσκ, Σταχάνοβ.

Ο πόλεμος στο Ντονμπάς οδήγησε το Λουχάνσκ να τεθεί υπό τον έλεγχο των αυτονομιστών που υποστηρίζονται από τη Ρωσία, με αποτέλεσμα το διοικητικό κέντρο της περιφέρειας να μεταφερθεί στο Σιεβιεροντονέτσκ.

## Παραπομπές


Κατηγορία:Γεωγραφία της Ουκρανίας
Κατηγορία:Εδαφικές διαμάχες της Ουκρανίας
Πιμαρικό οξύ

μικρογραφία|200x200εσ|Η χημική δομή του πιμαρικού οξέος.
Το **πιμαρικό οξύ** (αγγλ. *pimaric acid*) είναι ένα καρβοξυλικό οξύ που απαντάται στη φύση και αποτελεί το βασικό συστατικό στην ομάδα των ρητινικών οξέων, μαζί με το αβιετικό οξύ.

Ανευρίσκεται στα φυτά και είναι ένας δευτερογενής μεταβολίτης που διαδραματίζει το ρόλο ενός συντηρητικού αλλά και προστατευτικού μέσου έναντι των παθογόνων μυκήτων και των εντόμων. Πιο συχνά απαντάται στις ελαιορητίνες των πεύκων αλλά και στην ελάτη, την ερευθρελάτη, τη λάρικα και τη σεκόγια.

Μπορεί να παρασκευαστεί με αφυδάτωση του αβιετικού οξέος, το οποίο συνήθως συνοδεύει φυσικές ενώσεις, όπως το κολοφώνιο. Το πιμαρικό οξύ είναι αδιάλυτο στο νερό αλλά είναι εύκολα διαλυτό στην αιθυλική αλκοόλη, την ακετόνη και στους αιθέρες.

## Παραπομπές


Κατηγορία:Καρβονικά οξέα
Κατηγορία:Εκχυλίσματα ξύλου
Κατηγορία:Τερπένια και τερπενοειδή
Ευσέβιος της Νεαπόλεως

Ο **Ευσέβιος** (ιταλικά : *Eusebio*, λατινικά : * Eusebius*), (απεβίωσε το 648 πιθανότατα στη Νάπολη), ήταν επίσκοπος της Νεαπόλεως  από το 646 έως το 648.

## Βιογραφία
Η κύρια ιστορική πηγή για τον Ευσέβιο είναι το πρώτο μέρος των «Πράξεων των Ναπολιτανών Επισκόπων» που γράφτηκε στις αρχές του 8ου-9ου αιώνα από ανώνυμο συγγραφέα.

Δεν υπάρχουν πληροφορίες για την καταγωγή και την πρώιμη ζωή του Ευσεβίου. Ανέβηκε στην επισκοπική έδρα της Νεάπολης μετά τον θάνατο του Γρατιόσου το 646. Σύμφωνα με μεσαιωνικές πηγές, η υποψηφιότητά του προτάθηκε στους Ναπολιτάνους από τον Πάπα Θεόδωρο Α'. Το χρονικό του Ιωάννη του διακόνου αναφέρει λανθασμένα ότι έζησε την εποχή του Πάπα Μαρτίνου Α΄ και του αυτοκράτορα Κώνστα Β΄. Ο κατάλογος συγκεκραμένα αναφέρει : *Eusebius Episc. sed. ann. Ví. Fuit temporibus Martini Pap. et Constantini Imp*. 

Οι πράξεις των Ναπολιτανών Επισκόπων αναφέρουν ότι ο Ευσέβιος ήταν επίσκοπος για έξι χρόνια. Ωστόσο, η μαρτυρία αυτή είναι εσφαλμένη, αφού το 649 την επισκοπή Νεάπολης διοικούσε ήδη ο Άγιος Λεόντιος. Είναι πιθανό ότι ο Ευσέβιος πέθανε ήδη από το 648. Κατά την παραμονή του στην επισκοπική έδρα, δεν πρόλαβε να διαπράξει σημαντικές πράξεις.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 7ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 7ου αιώνα
Γριμοάλδος Δ΄ του Βενεβέντου

[μικρογραφία|Σχέδιο ενός ''[Δηνάριο|δηναρίου* του Γριμοάλδου.]]

Ο *'Γριμοάλδος Δ΄*', ο λεγόμενος *το Γεράκι*, *Grimoald IV Falco* (δολοφονήθηκε το 817), γιος του Ερμένριχ, ήταν ο [[Λομβαρδοί|Λομβαρδός]] [[Κατάλογος δουκών και πριγκίπων του Βενεβέντου|πρίγκιπας του Μπενεβέντο]] από το 806 μέχρι τo τέλος του. Ήταν *θησαυράριος* ή *stolesayz* / *stoleseyz* πριν γίνει πρίγκιπας, μετά το τέλος του [[Γριμοάλδος Γ΄ του Βενεβέντου|Γριμοάλδου Γ΄]], παραγκωνίζοντας τον ίδιο τον γιο τού Γριμοάλδου Γ΄, τον Ιλδέριχο, έναν άλλο *stoleseyz''. 

## Βιογραφία
Το 812 αναγκάστηκε να πληρώσει 25.000 σολίδους ως φόρο υποτέλειας στον Καρλομάγνο. Το 814 υποσχέθηκε ετήσιο φόρο τιμής 7.000 σολίδους στον Λουδοβίκο Α΄ τον Ευσεβή. Ωστόσο αυτές οι υποσχέσεις δεν τηρήθηκαν ποτέ και ο διάδοχός του Σίκο έδωσε τις ίδιες κενές εγγυήσεις. Οι Μπενεβεντιανοί ήταν ανεξάρτητοι στην πράξη και μέχρι το τέλος του 9ου αι. δεν θα αναγνώριζαν καν τη Φραγκική κυριαρχία. Ο Γριμοάλδος Δ΄ δολοφονήθηκε το 817 από μία ομάδα ευγενών, που διεκδικούσαν τον θώκο του. 

## Βιβλιογραφικές αναφορές

Κατηγορία:Πρίγκιπες του Βενεβέντου
Λεόντιος της Νεαπόλεως

Ο **Λεόντιος** (ιταλικά : *Leonzio*, λατινικά : *Leontius*), (απεβίωσε το 652 στη Νάπολη), ήταν επίσκοπος της Νεαπόλεως  από το 648 έως το 652. Άγιος  όπου η μνήμη του εορτάζεται από την Ρωμαιοκαθολική εκκλησία στις 26 Ιουλίου.

## Βιογραφία
Η κύρια ιστορική πηγή για τον Άγιο Λεόντιο της Νεάπολης είναι το πρώτο μέρος των «Πράξεων των Ναπολιαντών Επισκόπων» που γράφτηκε στις αρχές του 8ου-9ου αιώνα από έναν ανώνυμο συγγραφέα.

Δεν υπάρχουν πληροφορίες για την καταγωγή και την πρώιμη ζωή του Λεοντίου. Ανέβηκε στην επισκοπική έδρα της Νεάπολης το 648 ή το 649 μετά τον Ευσέβιο, ο οποίος είχε πεθάνει λίγο πριν. Σύμφωνα με μεσαιωνικές πηγές, η υποψηφιότητα του Λεοντίου προτάθηκε στους Ναπολιτάνους από τον Πάπα Μαρτίνο Α'.

Τον Οκτώβριο του 649, ο Λεόντιος της Νάπολης συμμετείχε στη Σύνοδο του Λατερανού, όπου καταδικάστηκαν οι οπαδοί του Μονοθελητισμού.

Σώζεται ένας χρυσός σταυρός διακοσμημένος με πολύτιμους λίθους, κατασκευασμένος με εντολή του επισκόπου Λεοντίου. Μετά από τέσσερα χρόνια επίσκοπος, ο Λεόντιος πέθανε το 652 ή το 653. Διάδοχός του ήταν ο Άγιος Αδεοδάτος.

Γνωστός για την ευσέβειά του, αμέσως μετά τον θάνατό του, ο Λεόντιος άρχισε να τιμάται από τους Ναπολιτάνους ως άγιος. Αυτό αποδεικνύεται από την αναφορά του ονόματός του στο μαρτυρολόγιο του 9ου αιώνα, ο συγγραφέας του οποίου χρησιμοποίησε προγενέστερες εκκλησιαστικές πηγές για τη σύνταξη του. Η μνήμη του Αγίου Λεοντίου της Νεάπολης τιμάται στις 26 Ιουλίου.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 7ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 7ου αιώνα
Κατηγορία:Άγιοι της Ρωμαιοκαθολικής Εκκλησίας
Γριμοάλδος Γ΄ του Βενεβέντου

Ο **Γριμοάλδος Γ΄**, *Grimoald III* (π.760 – 806) ήταν ο Λομβαρδός πρίγκιπας του Μπενεβέντο από το 788 μέχρι το τέλος του. 

## Βιογραφία
Ήταν ο δεύτερος γιος του Αρέχι Β΄ και της Αντελπέργκας. Το 787 αυτός και ο μεγαλύτερος αδελφός του Ρομουάλδος στάλθηκαν ως όμηροι στον Καρλομάγνο, που είχε μεταβεί στην Ιταλική χερσόνησο μέχρι το Σαλέρνο, για να λάβει την υποταγή τού Μπενεβέντο. Σε αντάλλαγμα για ειρήνη, ο Λομβαρδός Αρέχις Β΄ αναγνώρισε την επικυριαρχία του Καρλομάγνου και παρέδωσε τον Γριμοάλδο ως όμηρο.

Όταν ο πατέρας και ο αδελφός του απεβίωσαν και οι δύο το 788, ο Γριμοάλδος Γ΄ επετράπη να επιστρέψει στην Ιταλία. Αναγνώρισε τη Φραγκική κυριαρχία, αλλά του επετράπη η πρακτική ανεξαρτησία, ως αντάλλαγμα για τη διατήρηση της ανεξαρτησίας περιοχής από τους Ανατολικούς Ρωμαίους. Το 788 αντιμετώπισε μία Ρωμαϊκή επιχείρηση ανακατάληψης, που διέταξε ο Aντάλγκις, ο γιος του τελευταίου βασιλιά των Λομβαρδών, Δεσιδέριου. Ένας Φραγκικός στρατός υπό τον Βίνιγκες και τον Χιλδεβράνδο δούκα του Σπολέτo ενώθηκε με τον Γριμοάλδο και νίκησε τον Aντάλγκι στην ακτή, αμέσως μετά την απόβασή του.

Αργότερα ο Γριμοάλδος Γ΄ προσπάθησε να αποβάλει τη Φραγκική επικυριαρχία, αλλά οι γιοι τού Καρλομάγνου, ο Πεπίνος της Ιταλίας και ο Κάρολος ο Νεότερος, τον ανάγκασαν να υποταχθεί το 792.

## Παραπομπές


## Πηγές
* Gwatkin, HM, Whitney, JP (edd. ) *The Cambridge Medieval History: Volume II — The Rise of the Saracens and the Foundations of the Western Empire* . Cambridge: Cambridge University Press, 1926.
* Ομάν, Τσαρλς . *The Dark Ages 476-918* . Λονδίνο: Rivingtons, 1914.
* Χότζκιν, Τόμας . *Η Ιταλία και οι εισβολείς της* . Οξφόρδη: Clarendon Press, 1895.
* McKitterick, Rosamond. *Τα Φραγκικά βασίλεια υπό τους Καρολίγγειους, 751 &#x2013; 987* . Λονδίνο: Longman, 1983. .

## Εξωτερικοί σύνδεσμοι
* 

Κατηγορία:Πρίγκιπες του Βενεβέντου
Κατηγορία:Σελίδες με μη επιθεωρημένες μεταφράσεις
Σίκων του Βενεβέντου

Ο **Σίκο (Α΄)**, *Sico* (π. 758 – 832)  ήταν ο Λομβαρδός πρίγκιπας του Μπενεβέντο από το 817 μέχρι το τέλος του. Ο Σίκo έχει μερικές φορές τον αριθμό "Σίκο Α΄" και ο Σίκο του Σαλέρνο τον αριθμό "Σίκο Β΄".

## Βιογραφία
Πριν γίνει πρίγκιπας του Μπενεβέντο, ήταν ο γασταλδος της Ατσερέντσα. Μετά τη δολοφονία του Γριμοάλδου Δ΄, ο Σίκο τον διαδέχθηκε στον πριγκιπικό θρόνο. Έκανε τις ίδιες κενές υποσχέσεις φόρου υποτέλειας και πίστης στον Λουδοβίκο Α΄ τον *Ευσεβή* βασιλιά των Φράγκων, που είχε κάνει ο Γριμοάλδος Δ΄.

Ο Σίκο προσπάθησε να επεκτείνει το πριγκιπάτο σε βάρος της Ρωμαϊκής/Βυζαντινής Αυτοκρατορίας. Πολιόρκησε τη Νάπολη σε άγνωστη ημερομηνία (ίσως γύρω στο 831), αλλά δεν μπόρεσε να καταλάβει την πόλη. Ωστόσο, αφαίρεσε το σώμα του Ναπολιτάνου πολιούχου Σαν Τζενάρο, ο οποίος καταγόταν από το Μπενεβέντο. Ήταν επίσης ο Σίκο, που ίδρυσε μία σειρά ηγεμόνων στην Κάπουα, παραχωρώντας αυτό το αρχαίο φρούριο στον Λανδούλφο Α΄ ως γαστάλδο. Ο Λανδούλφος Α΄ τίμησε τον ευεργέτη του, ονομάζοντας το πρώτο του κάστρο Σικόπολις.

Ο σόλιδος του Σίκο έχει επιγραφές: SICO - - PRINCE[P]S / MICHAEL ARCHANGELVS CONO[Β] και κόπηκε κατά τα πρότυπα των Βυζαντινών νομισμάτων. Στη μία όψη ροτομή του Σικο, γενειοφόρου, κατ' ενώπιον, φέρει στέμμα με σταυρό, μανδύα και χιτώνα. Στην άλλη όψη ο αρχάγγελος Μιχαήλ ολόσωμος, κρατεί στο δεξί ποιμενική ράβδο και στο αριστερό σφαίρα σταυροφόρο. Είναι των ετών 817-832 και ζυγίζει 1,17 γραμ.

## Οικογένεια
Όταν απεβίωσε ο Σίκο, τον διαδέχθηκε ο γιος του:
* Σικάρδος. Η κόρη του:
* Ίτα (επίσης γράφεται Iτάνα) παντρεύτηκε τον Γουίδωνα Α΄ δούκα του Σπολέτo.
* Σικονόλφος δούκας του Σαλέρνο.
** Σίκο Β΄ δούκας του Σαλέρνο.

## Βιβλιογραφικές αναφορές

Κατηγορία:Πρίγκιπες του Βενεβέντου
Εθνοβοτανική

[μικρογραφία| Ο εθνοβοτανολόγος [Ρίτσαρντ Έβανς Σούλτις μελετά ένα άγνωστο φυτό που του έδειξαν ντόπιοι ιθαγενείς στο τροπικό δάσος της Αμαζονίας (περίπου στο 1940)]]
Η **Εθνοβοτανική** (αγγλ. *Ethnobotany*) είναι επιστημονικός κλάδος που πραγματεύεται την έρευνα και τη μελέτη των φυτών μιας περιοχής, καθώς και των πρακτικών χρήσεών τους μέσω της παραδοσιακής γνώσης της τοπικής κοινωνίας - πληθυσμού. Ο κλάδος συνδυάζει την κοινωνική/πολιτισμική ανθρωπολογία, τη λαογραφία, την πολιτισμική οικολογία καθώς και τη βοτανική.  

## Γενικά
Ένας εθνοβοτανολόγος προσπαθεί να τεκμηριώσει τα τοπικά έθιμα που περιλαμβάνουν τις πρακτικές χρήσεις της τοπικής χλωρίδας για πολλές πτυχές της ζωής, όπως λ.χ. φυτά για φάρμακα, τρόφιμα, τοξίνες και ρούχα. Ο ερευνητής-βιολόγος Ρίτσαρντ Έβανς Σούλτις συχνά αναφέρεται ως ο *«πατέρας της εθνοβοτανικής»*, και αυτός που την περιέγραψε ως ακολούθως:*Εθνοβοτανική σημαίνει απλώς... διερεύνηση των φυτών που χρησιμοποιούνται από κοινωνίες σε διάφορα μέρη του κόσμου.*Από την εποχή του Σούλτις, το πεδίο της εθνοβοτανικής έχει εξελιχθεί από την απλή απόκτηση και συλλογή εθνοβοτανικής γνώσης σε εκείνο της εφαρμογής της στην σύγχρονη (αστική) κοινωνία, πρωτίστως με τη μορφή φαρμακευτικών προϊόντων. Τα δικαιώματα πνευματικής ιδιοκτησίας και οι ρυθμίσεις κατανομής των οφελών που προκύπτουν, είναι σημαντικά ζητήματα στην εθνοβοτανική.

## Επιστημονικά περιοδικά
* *[[Journal of Ethnobiology and Ethnomedicine]]*
* *[[Economic Botany]]*
* *[[Ethnobotany Research and Application]]*
* *[[Journal of Ethnopharmacology]]*
* *[[Indian Journal of Traditional Knowledge]]*
* *[[Latin American and Caribbean Bulletin of Medicinal and Aromatic Plants]]*

## Δείτε επίσης
* Ανθρωπολογία
* Βοτανική
* Αγροοικολογία
* Μη ξυλώδη δασικά προϊόντα
* Παραδοσιακή κινέζικη ιατρική
* Φυτογεωγραφία

## Παραπομπές


## Εξωτερικοί σύνδεσμοι
** "Before Warm Springs Dam: History of Lake Sonoma Area" 
** ''Grow Your Own Drugs''
** Phytochemical and Ethnobotanical Databases 
** Ethnobotanical Database of Bangladesh (EDB)
** Native American Ethnobotany
** North Dakota Ethnobotany Database
** Websites on ethnobotany and plants
** Howard P. The Major Importance of ‘Minor’ Resources: Women and plant biodiversity. 2003

Κατηγορία:Φαρμακογνωσία
Ράντελχις Α΄ του Μπενεβέντο

Ο **Ράντελχις Α΄**, *Radelchis I*, επίσης *Radalgis*, (απεβ. το 851) ήταν θησαυροφύλακας, μετά πρίγκιπας του Μπενεβέντο από το 839, όταν ανέλαβε τον θρόνο μετά τη δολοφονία (πιθανώς με υποκίνησή του) τού Σίκαρντ και τη φυλάκιση του αδελφού τού Σίκαρντ, Σίκονουλφ, ως το τέλος του. Στην εποχή του το πριγκιπάτο διαιρέθηκε.

## Βιογραφία
Σύμφωνα με το *Χρονικό του Αγ. Βενεδικτου του Κασίνο* (Chronica S. Benedicti Casinensis), ο Λανδούλφος Α΄ ο *Γηραιός* γαστάλδος της Κάπουα, ο οποίος ήταν σύμμαχος του Σίκαρντ, απελευθέρωσε τον φυλακισμένο Σίκονουλφ και, με την υποστήριξη του Γουαϊφέρος αρχηγού της οικογένειας Νταουφεριδών του Σαλέρνο, τον έφερε σε αυτή την πόλη, για να ανακηρυχθεί πρίγκιπας, σε αντίθεση με τον Ράντελχι. Αυτή ήταν η αρχή ενός εμφυλίου πολέμου, που επρόκειτο να διαρκέσει περισσότερο από μία δεκαετία.

Το 841 ο Ράντελχις ζήτησε τη βοήθεια των Σαρακηνών μισθοφόρων, όπως είχε κάνει πριν από τέσσερα χρόνια ο Ανδρέας Β΄ δούκας της Νάπολης. Οι μισθοφόροι λεηλάτησαν την πόλη Κάπουα, αναγκάζοντας τον Λανδούλφος Α΄ να ιδρύσει μία νέα πρωτεύουσα κοντά στο λόφο Τριφλίσκo. Ο Σίκονουλφ απάντησε μισθώνοντας τη δική του ομάδα των Σαρακηνών. Οι λεηλασίες των δύο Χριστιανών ηγεμόνων και των Σαρακηνών βοηθών τους ενόχλησαν τόσο τον Λουδοβίκο Β΄ βασιλιά των Λομβαρδών, που όταν στέφθηκε συμβασιλιάς των Φράγκων το 850, ξεκίνησε αμέσως να ειρηνεύσει τη Νότιο Ιταλία. Το 851 επέβαλε ειρήνη στον Ράντελχις και στον Σίκονουλφ και έδιωξε τους Σαρακηνούς από το Μπενεβέντo (πολεμιστές από το εμιράτο του Μπάρι, τους οποίους πρόδωσε ευτυχώς ο Ράντελχις). Διαίρεσε οριστικά το πριγκιπάτο. Ο Ράντελχις δεν έζησε πολύ αργότερα και τον διαδέχθηκε ο γιος του Ράντελγκαρ.

## Πηγές
* Gwatkin, HM, Whitney, JP (ed) et αϊ. *The Cambridge Medieval History: Volume III* . Cambridge University Press, 1926.
* Caravale, Mario (επιμ.). *Dizionario Biografico degli Italiani: LXIII Labroca – Laterza* . Ρώμη, 2004.
* Chronica S. Benedicti Casinensis  .

Κατηγορία:Πρίγκιπες του Βενεβέντου
Κατηγορία:Σελίδες με μη επιθεωρημένες μεταφράσεις
Γουαϊφέρος του Μπενεβέντο

Ο **Γουαϊφέρος**, *Guaifer***,** επίσης *Waifer*, *Waifar* ή *Gaideris*, (άκμασε 878 - 881) ήταν πρίγκιπας του Μπενεβέντο από το 878, δηλ. από το τέλος τού θείου του Aντέλχι, μέχρι το δικό του τέλος λίγα χρόνια αργότερα, το 881.

## Βιογραφία
Ήταν γιος του Ράντελγκαρ πρίγκιπα του Μπενεβέντο, αλλά ήταν πολύ μικρός, για να διαδεχθεί τον πατέρα του, όταν εκείνος απεβίωσε το 854. Έτσι έπρεπε να περιμένει πρώτα το τέλος τού θείου του.

Το 879, κατά τη διάρκεια της διαμάχης για τον θρόνο της Κάπουα και της επισκοπής της, ήρθε να βοηθήσει τον Πάντενουλφ κόμη της Κάπουα ενάντια στον κουνιάδο εκείνου Λάντο Γ΄ κόμη της Κάπουα.

Κατηγορία:Πρίγκιπες του Βενεβέντου
Όρσος του Βενεβέντου

Ο **Όρσος**, *Ursus* ή *Orso* (απεβ. το 892) διαδέχθηκε τον πατέρα του, Αγιούλφο Β΄, ως πρίγκιπας του Μπενεβέντο το 890 ή το 891. 

## Βιογραφία
Ο Όρσος δεν κράτησε για πολύ αυτή τη θέση. Καθαιρέθηκε μετά την κατάληψη του Μπενεβέντο από τον Συμβατίκιο Βυζαντινό *[[Στρατηγός (Βυζάντιο)|στρατηγό]]* της Καλαβρίας. Το Μπενεβέντο έγινε, έστω και για λίγο, η πρωτεύουσα τού *[[Θέμα (Βυζάντιο)|θέματος]]* της Λογγοβαρδίας. Το *[[Επιτύμβιες στήλες|επιτάφιο επίγραμμά]]* του λέει:

"Ursus ... splendida progenies ... hunc genuit princeps Bardorum stemmate clarus Radelchis".

Δηλ.:

Ο Ούρσος ... εξόχων γονέων ... γέννησε τον πρίγκιπα των [Λογγο]βάρδων, καταγωγής διάσημης, τον Ραντέλχι.

## Παραπομπές


Κατηγορία:Πρίγκιπες του Βενεβέντου
Κατηγορία:Σελίδες με μη επιθεωρημένες μεταφράσεις
Άδαλγις του Βενεβέντου

Ο **Άδαλγις**, *Adelchis* (απεβ. Μάιος 878) ήταν γιος του Ράντελχις Α΄ πρίγκιπα του Μπενεβέντo και διάδοχος τού αδελφού του Ράντελγκαρ το 854.

## Βιογραφία
Επετράπη στον Αντέλχις να διατηρήσει το αρχαίο πριγκιπάτο και την ανεξαρτησία του ενόψει των επαναλαμβανόμενων επιθέσεων από τους Σαρακηνούς από το νότο, τον βασιλιά Λουδοβίκο Β΄ των Φράγκων από τα βόρεια και το Βυζαντινό θέμα Λογγοβαρδίας στα ανατολικά. Στην αρχή ήταν ανεπιτυχής στους πολέμους του με τους Μουσουλμάνους. Ηττήθηκε στο Μπάρι το 860 και αναγκάστηκε να κάνει ανακωχή με τον εμίρη και να πληρώσει φόρο υποτέλειαής. Σε μετέπειτα εγχειρήματα, αναγκάστηκε να ζητήσει τη βοήθεια του βασιλιά. Το 866, ο Λουδοβίκος Β΄ νίκησε τους Σαρακηνούς και το 871 το ίδιο το Μπάρι έπεσε. Στη συνέχεια, ο Λουδοβίκος Β΄ προσπάθησε να θέσει μεγαλύτερο έλεγχο σε όλο το νότο, φρουρώντας με τα στρατεύματά του τα φρούρια του Μπενεβέντο.

Η απάντηση του Aντέλχις σε αυτή την ενέργεια ήταν να φυλακίσει και να ληστέψει τον βασιλιά, ενώ έμενε στο πριγκιπικό παλάτι στο Μπενεβέντο τον Αύγουστο, μία προδοσία που θρήνησε ένα ποίημα της εποχής, το *Ποίημα του αιχμάλωτου βασιλιά Λουδοβίκου* (Rythmus de captivate Ludovici imperatoris). Έναν μήνα αργότερα οι Σαρακηνοί είχαν αποβιβαστεί με μία νέα δύναμη εισβολής και ο Aντέλχις απελευθέρωσε τον βασιλιά, για να οδηγήσει τους στρατούς εναντίον του. Ο Aντέλχις ανάγκασε τον Λουδοβίκο Β΄ να ορκιστεί να μην ξαναμπεί στο Μπενεβέντο με στρατό ή να εκδικηθεί για την κράτησή του. Ο Λουδοβίκος Β΄ πήγε στη Ρώμη το 872 και απελευθερώθηκε από τον όρκο του από τον πάπα Αδριανό Β΄ στις 28 Μαΐου. Προσπάθησε να επιβάλει τιμωρία στον Aντέλχις, αλλά δεν τα κατάφερε. Ο Αντέλχις στράφηκε στους Βυζαντινούς. Δολοφονήθηκε τον Μάιο του 878.

Έκοψε ένα αργυρό δηνάριο κατά τα Φραγκικά πρότυπα (ήταν υποτελής των Φράγκων). Στη μία όψη υπάρχει σταυρός με άκρα, επί τριών βαθμίδων και επιγραφή LVDOWIGVS IMP. Στην άλλη όψη σταυρός με Χ και επιγραφή + ANGILBERGA [Ι]ΜP. Βάρος 1,13 γραμ. Η Ενγελμέργκα ήταν η σύζυγος του Λουδοβίκου Β΄.

Ήταν αξιοσημείωτος ως ο τελευταίος Λομβαρδός ηγέτης, που αναθεώρησε τη *Νομοθεσία του Ροθάριου* (Edictum Rothari).

## Οικογένεια
Η κόρη του:
* Αγελτρούδη, έγινε σύζυγος του Γουίδωνα Γ΄ δούκα του Σπολέτο.

## Παραπομπές


## Πηγές
* Έλκε Γκόεζ. *Geschichte Italiens im Mittelalter* . Darmstadt: WBG, 2010, σσ.&nbsp;60–61.

Κατηγορία:Πρίγκιπες του Βενεβέντου
Κατηγορία:Σελίδες με μη επιθεωρημένες μεταφράσεις
Αγιούλφος Β΄ του Βενεβέντου

Ο **Αγιούλφος Β΄** (επίσης *Aio*, *Ajo*, ή *Aione*) εξουσίασε ως πρίγκιπας του Μπενεβέντο (884-891) κατά τη διάρκεια μίας ιδιαίτερα θυελλώδους περιόδου για το ανεξάρτητο πριγκιπάτο.

## Βιογραφία
Ήταν γιος του Αντέλχις πρίγκιπα του Μπενεβέντο. Καθαίρεσε τον μεγαλύτερο αδελφό του Ράντελχι Β΄ το 884/885, σε μία εποχή που οι Ρωμαίοι/Βυζαντινοί, υπό τον Νικηφόρο Φωκά τον *Πρεσβύτερο*, είχαν ανακαταλάβει την Καλαβρία από το 883. Ο Νικηφόρος συγκέντρωσε τις επιθέσεις του στο έδαφος γύρω από το Μπενεβέντο και ο Αγιούλφος Β΄ απάντησε καταλαμβάνοντας το Μπάρι. Για λίγο όμως, καθώς το Μπάρι ανακαταλήφθηκε από τον Νικηφόρο εντός του έτους.

Ο Αγιούλφος Β΄ είχε επίσης να αντιμετωπίσει μία εισβολή από το Δουκάτο της Νεαπόλεως. 

## Οικογένεια
Γιος του ήταν ο:
* Ούρσους, δούκας του Μπενεβέντο.

## Παραπομπές σε πηγές

Κατηγορία:Πρίγκιπες του Βενεβέντου
Λε

Το **Λε**, γνωστό και ως **Λεχ** (θιβετιανά: གླེ· Χίντι: लेह) είναι η κοινή πρωτεύουσα και η μεγαλύτερη πόλη της ενωσιακής επικράτειας του Λαντάχ στην Ινδία. Το Λε, που βρίσκεται στο διαμέρισμα Λε, ήταν επίσης η ιστορική πρωτεύουσα του Βασιλείου του Λαντάχ, η έδρα του οποίου βρισκόταν στο παλάτι Λε, την πρώην κατοικία της βασιλικής οικογένειας του Λαντάχ, το οποίο χτίστηκε με την ίδια τεχνοτροπία και περίπου την ίδια εποχή με το Ανάκτορο Ποτάλα στο Θιβέτ. Το Λε βρίσκεται σε υψόμετρο 3.524 μέτρων και συνδέεται μέσω της Εθνικής Οδού 1 με το Σριναγκάρ στα νοτιοδυτικά και με το Μανάλι στα νότια μέσω της εθνικής οδού Λε-Μανάλι.

Σύμφωνα με την ινδική απογραφή του 2011, η πόλη έχει 30.870 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Omegle

Το **Omegle** ήταν διαδικτυακός ιστότοπος συνομιλίας που επέτρεπε στους χρήστες να συναναστρέφονται με άλλους χωρίς να χρειάζεται να εγγραφούν. Η υπηρεσία αντιστοιχούσε τυχαία τους χρήστες σε chatrooms ένας προς έναν όπου συνομιλούσαν ανώνυμα χρησιμοποιώντας τα ονόματα "You" και "Stranger". Ο ιστότοπος δημιουργήθηκε από τον 18χρονο Leif K-Brooks από το Brattleboro του Βερμόντ και ξεκίνησε στις 25 Μαρτίου 2009. Σε λιγότερο από έναν χρόνο, το Omegle συγκέντρωνε περίπου 150.000 προβολές ημερησίως, και τον Μάρτιο του 2010 ο ιστότοπος εισήγαγε τη δυνατότητα τηλεδιάσκεψης.
Στις 9 Νοεμβρίου 2023 η ιστοσελίδα ανέστειλε την λειτουργία της.

## Παραπομπές


Κατηγορία:Διαδίκτυο
Έστεργκομ

Το **Έστεργκομ** (ουγγρικά: Esztergom· ελληνικά: **Στριγόνιον**· γερμανικά: Gran· σλοβακικά: Ostrihom) είναι πόλη στη βόρεια Ουγγαρία, 46 χιλιόμετρα βορειοδυτικά της πρωτεύουσας Βουδαπέστης. Βρίσκεται στην κομητεία Κομάρομ-Έστεργκομ, στη δεξιά όχθη του ποταμού Δούναβη, ο οποίος σχηματίζει τα σύνορα με τη Σλοβακία εκεί.

Το Έστεργκομ ήταν η πρωτεύουσα της Ουγγαρίας από τον 10ο έως τα μέσα του 13ου αιώνα, όταν ο βασιλιάς Μπέλα Δ΄ της Ουγγαρίας μετέφερε τη βασιλική έδρα στη Βούδα.

Το Έστεργκομ είναι η έδρα του αρχιεπισκόπου της Ρωμαιοκαθολικής Εκκλησίας στην Ουγγαρία και η πρώην έδρα του Συνταγματικού Δικαστηρίου της Ουγγαρίας. Η πόλη διαθέτει ένα Χριστιανικό Μουσείο με τη μεγαλύτερη εκκλησιαστική συλλογή στη χώρα. Ο καθεδρικός ναός του, η Βασιλική του Έστεργκομ, είναι η μεγαλύτερη εκκλησία στην Ουγγαρία.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγγαρίας
Nescafé

250px|μικρογραφία|Το σήμα του Νες
**Nescafé** είναι εμπορικό σήμα καφέ που ανήκει στη Nestlé. Το όνομα είναι ένας συνδυασμός των λέξεων "Nestlé" και "café".  Η Nestlé παρουσίασε για πρώτη φορά την μάρκα στην Ελβετία την 1η Απριλίου 1938.

Η Nestlé άρχισε να αναπτύσσει μια μάρκα καφέ το 1930, με πρωτοβουλία της βραζιλιάνικης κυβέρνησης, για να βοηθήσει στη διατήρηση του σημαντικού πλεονάσματος της ετήσιας συγκομιδής βραζιλιάνικου καφέ. Ο Μαξ Μόργκανθαλερ ηγήθηκε του έργου ανάπτυξης. Η Nestlé παρουσίασε το νέο προϊόν με την επωνυμία "Nescafé" την 1η Απριλίου 1938. Ο Nescafé είναι διαλυτός καφές.

## Παραπομπές


Κατηγορία:Εμπορικά σήματα της Nestlé
Βικτοριέν Αντεμπαγιόρ

Ο **Βικτοριέν Ζακαρί Αντεμπαγιόρ Αντζ** (*Adebayor Zakari Victorien Adje*, γεννήθηκε 12 Νοεμβρίου 1996) είναι ποδοσφαιριστής από τον Νίγηρα που αγωνίζεται ως επιθετικός μέσος. Είναι πρώτος σκόρερ στην ιστορία της εθνικής ομάδας της χώρας του με 15 γκολ.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από το Νίγηρα
Κατηγορία:Ποδοσφαιριστές Εθνικής Νίγηρα
Κατηγορία:Ποδοσφαιριστές Βάιλε Μπόλντκλουμπ
Κατηγορία:Ποδοσφαιριστές ΧΜ Κέγιε
Κατηγορία:Ποδοσφαιριστές ΕΝΠΠΙ Κλαμπ
Κατηγορία:Μέσοι ποδοσφαιριστές
Κακοκαιρία Αθηνά

Η **Κακοκαιρία Αθηνά** ήταν ένας πρώιμος εξωτροπικός κυκλώνας που επέφερε καταστροφές στην Ελλάδα και την Ιταλία στις αρχές Οκτωβρίου 2021, ξεκινώντας στις 6 Οκτωβρίου πάνω από την κεντρική Ιταλία πριν ακολουθήσει μια ασταθή διαδρομή προς το Ιόνιο Πέλαγος. Στη συνέχεια εξασθένησε προτού διαλυθεί στις 11 Οκτωβρίου στο Αιγαίο Πέλαγος.

Η Κέρκυρα, με τους δρόμους να πλημμυρίζουν, και οι Παξοί ήταν οι πρώτες περιοχές στην Ελλάδα που επλήγησαν από τις έντονες βροχοπτώσεις. Τόσο η Ζαγορά όσο και το Πήλιο υπέστησαν περίπου 700 χιλιοστά βροχής, που είναι υπερδιπλάσια από την ποσότητα βροχής που έπεσε στην Αθήνα. Η βροχόπτωση προκάλεσε επίσης αρκετές κατολισθήσεις που διέκοψαν την κυκλοφορία στις περιοχές της Πύλης και της Καλαμπάκας ενώ οι άνεμοι έριξαν δέντρα που προκάλεσαν ζημιές σε αυτοκίνητα στη Θεσσαλονίκη. Χαλαζοθύελλες αναφέρθηκαν στη Νηλέα και Στροφυλιά.. Η Βόρεια Εύβοια, η Μαγνησία και η δυτική Πελοπόννησος επλήγησαν περισσότερο από την καταιγίδα, με τις πλημμύρες να προκαλούν σημαντικές ζημίες. Οι αρχές στα χωριά Αχλάδι, Κοτσικιά και Αγία Άννα προσπάθησαν να σώσουν τους εγκλωβισμένους κατοίκους από τα ήδη πλημμυρισμένα σπίτια τους, χωρίς να αναφερθούν θύματα. Μετά της κακοκαιρίας, ανακοινώθηκε έκτακτη επιχορήγηση 20 εκατομμυρίων ευρώ για την αποκατάσταση των ζημιών στη βόρεια Εύβοια.

## Παραπομπές


Κατηγορία:Μεσογειακοί κυκλώνες
Ραϊχσκομισαριάτ Όστλαντ

Το **Ραϊχσκομισαριάτ Όστλαντ** ιδρύθηκε από τη Ναζιστική Γερμανία το 1941 κατά τη διάρκεια του Β' Παγκοσμίου Πολέμου, αποτελώντας το καθεστώς κατοχής στα κράτη της Βαλτικής (Εσθονία, Λετονία και Λιθουανία) και στη δυτική Λευκορωσική Σοβιετική Σοσιαλιστική Δημοκρατία. Στα έγγραφα αναφερόταν ως Βαλτικό Κράτος. Η πολιτική οργάνωση  –μετά από μια αρχική περίοδο στρατιωτικής διοίκησης πριν από την ίδρυση Κομισαριάτου– περιελάμβανε πολιτική διοίκηση από γερμανούς, ονομαστικά υπό την εξουσία του Υπουργείου του Ράιχ για τα Κατεχόμενα Ανατολικά Εδάφη με επικεφαλής τον ναζιστή ιδεολόγο Άλφρεντ Ρόζενμπεργκ και τον Χάινριχ Λος.

Οι κύριοι πολιτικοί στόχοι περιελάμβαναν τη γενοκτονία του εβραϊκού πληθυσμού, καθώς και η διεύρυνση του Lebensraum για την εγκατάσταση Γερμανών και και η Γερμανοποίηση του πληθυσμού. Αυτές οι πολιτικές δεν ίσχυαν μόνο για το Κομισαριάτο του Όστλαντ αλλά και για άλλα σοβιετικά εδάφη που κατείχαν οι Γερμανοί. Μέσω της χρήσης των ταγμάτων της αστυνομίας της τάξης και των Einsatzgruppen, με ενεργό συμμετοχή των τοπικών βοηθητικών δυνάμεων, πάνω από ένα εκατομμύριο Εβραίοι εξοντώθηκαν.

Κατά τη διάρκεια του 1943 και του 1944, ο Κόκκινος Στρατός σταδιακά ανακατέλαβε το μεγαλύτερο μέρος του εδάφους του Όστλαντ στην προέλασή του προς τα δυτικά, αλλά οι δυνάμεις της Βέρμαχτ αντιστέκονταν μέχρι τέλους. Με το πέρας του Β' Παγκοσμίου Πολέμου στην Ευρώπη και την ήττα του Γερμανία το 1945, το έπαψε να υπάρχει.

## Παραπομπές


## Εξωτερικοί σύνδεσμοι
* 

Κατηγορία:Ιστορία των βαλτικών κρατών
Κατηγορία:Γερμανικές στρατιωτικές κατοχές
Κατηγορία:Τοποθεσίες του Ολοκαυτώματος
Κατηγορία:Γερμανοποίηση
Γερμανική προεδρική εκλογή 2022

Στις 13 Φεβρουαρίου 2022 διεξήχθη **προεδρική εκλογή στη [[Γερμανία]]**. Η εκλογή του Προέδρου της Γερμανίας έγινε έμμεσα από την Ομοσπονδιακή Συνέλευση, ένα σώμα 1472 εκλεκτόρων αποτελούμενο από τα 736 μέλη του Μπούντεσταγκ και ισάριθμους (736) εκπροσώπους των 16 ομόσπονδων κρατιδίων της Γερμανίας.

Ο  Φρανκ-Βάλτερ Σταϊνμάιερ επανεξελέγη Πρόεδρος με 1.045 ψήφους.

## Εκλογικό σύστημα
Σύμφωνα με το Γερμανικό Σύνταγμα ο Πρόεδρος εκλέγεται έμμεσα από την Ομοσπονδιακή Συνέλευση, για πενταετή θητεία. Το εκλογικό σύστημα είναι απλό πλειοψηφικό, δηλαδή ο υποψήφιος που θα εξασφαλίσει την απόλυτη πλειοψηφία, (πάνω από 50% των ψήφων) ανακηρύσσεται νικητής. Αν στους δύο πρώτους γύρους δεν αναδειχθεί νικητής, τότε νικητής ανακηρύσσεται ο υποψήφιος που συγκέντρωσε τις περισσότερες ψήφους. Δικαίωμα υποψηφιότητας έχουν όλοι οι πολίτες της Γερμανίας, ηλικίας άνω των 40 ετών. Η θητεία του Προέδρου είναι ανανεώσιμη για μία μοναδική φορά, δηλαδή κανείς δεν μπορεί να διατελέσει πάνω από δύο θητείες ως Πρόεδρος.

Η Ομοσπονδιακή Συνέλευση αποτελείται από:
* τα μέλη του Μπούντεσταγκ
* ισάριθμους εκπροσώπους των 16 ομόσπονδων κρατιδίων της Γερμανίας, εκλεγμένους από τα Λάνταγκ (κρατιδιακές συνελεύσεις) με αναλογική εκπροσώπηση.

### Η 17η Ομοσπονδιακή Συνέλευση
Η 17 Ομοσπονδιακή Συνέλευση αποτελούταν από 1472 μέλη.

## Αποτελέσματα

## Παραπομπές


2022
Γερμανι
Αδεοδάτος της Νεαπόλεως

Ο **Αδεοδάτος** (ιταλικά : *Adeodato*, λατινικά : *Adeodatus*), (απεβίωσε το 672 στη Νάπολη), ήταν επίσκοπος της Νεαπόλεως  από το 653 έως το 672. Τιμάτε ως άγιος από την Ρωμαιοκαθολική εκκλησία όπου η μνήμη του εορτάζεται στις 27 Ιουνίου και 1 Οκτωβρίου.

## Βιογραφία
Η κύρια ιστορική πηγή για τον Άγιο Αδεοδάτο της Νεάπολης είναι το πρώτο μέρος των «Πράξεων των Ναπολιτανών Επισκόπων» που γράφτηκε από έναν ανώνυμο συγγραφέα στα τέλη του 8ου-9ου αιώνα. Τα γεγονότα στη Νάπολη εκείνη την εποχή αναφέρονται επίσης στην «Ιστορία των Λομβαρδών» του Παύλου διάκονου και στο «Liber Pontificalis».

Δεν έχουν διατηρηθεί πληροφορίες για την προέλευση και τα πρώτα χρόνια της ζωής του Αδεοδάτου. Ανήλθε στην επισκοπική έδρα της Νεάπολης μετά τον Άγιο Λεόντιο, ο οποίος πέθανε το 652 ή το 653. Είναι πιθανό η ενθρόνισή του να έγινε το 653 ή το 654.

Από το 661, αναφέρονται δούκες της Νάπολης σε μεσαιωνικές ιστορικές πηγές έως τότε αναφέρονταν σποραδικά, ο πρώτος από τους οποίους ήταν ο Βασίλειος. Η συνεχής απειλή επιθέσεων στη Νάπολη από τους Λομβαρδούς ανάγκασε τους τοπικούς ευγενείς να δώσουν την εξουσία πάνω στην πόλη σε ένα άτομο με γνώση των στρατιωτικών υποθέσεων ή τον Βυζαντινό Αυτοκράτορα Κώνστα Β' να διορίσει έναν δουξ. Ο αυτοκράτορας Κώνστας Β΄ την εποχή αυτή έκανε ένα ταξίδι στην Ιταλική χερσόνησο, ήρθε πρώτα στη Ρώμη και στη συνέχεια έφτασε στη Νάπολη, όπου τον υποδέχτηκαν πανηγυρικά οι κάτοικοι και ο κλήρος της πόλης. Από εδώ, ο Κώνστας πήγε στο Ρήγιο και στη συνέχεια στις Συρακούσες.

Κατόπιν διαταγής του Αδεοδάτου, χτίστηκε ρητορείο στη Βασιλική του Αγίου Restituta, που ήταν τότε ο καθεδρικός ναός της Νάπολης, και τα λείψανα αυτού του αγίου μεταφέρθηκαν εκεί από το νησί Ίσκια. Το 670 ο επίσκοπος πραγματοποίησε πανηγυρική τελετή για την ταφή των λειψάνων της Αγίας Πατρικίας.

Ο Αδεοδάτος πέθανε το 671 ή το 672, έχοντας συμπληρώσει δεκαοκτώ χρόνια στον επισκοπικό θρόνο της Νάπολης. Τάφηκε στο Αβαείο της Παναγίας, όπου αργότερα αφιερώθηκε βωμός στην κρύπτη σε αυτόν και στον Άγιο Κωνστάντιο του Κάπρι. Ο διάδοχος του Αδεοδάτου στον επισκοπικό βαθμό ήταν ο Άγιος Ανιέλος.

Λίγο μετά το θάνατό του, ο Αδεοδάτος άρχισε να τιμάται από τους Ναπολιτάνους ως άγιος. Αυτό αποδεικνύεται από την αναφορά του ονόματός του στο μαρτυρολόγιο του 9ου αιώνα, ο συγγραφέας του οποίου χρησιμοποίησε προγενέστερες εκκλησιαστικές πηγές για τη σύνταξη του. Οι εορτές των Αγίων Αδεοδάτων της Νεάπολης εορτάζονται στις 27 Ιουνίου και την 1η Οκτωβρίου. 

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 7ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 7ου αιώνα
Κατηγορία:Άγιοι της Ρωμαιοκαθολικής Εκκλησίας
Πινοσυλβίνη

μικρογραφία|210x210εσ|Η χημική δομή της πινοσυλβίνης.
Η **πινοσυλβίνη** (αγγλ. *pinosylvin*) είναι διφαινολική ένωση, που χημικώς ανήκει στα στιλβενοειδή και έχει το δομικό σκελετό *C6 - C2 - C6* ενώ απαντάται στη φύση ως δευτερογενής μεταβολίτης με προστατευτικό ρόλο.

Αποτελεί προμολυσματική στιλβενοειδή τοξίνη, που συντίθεται στα φυτά κατά τη διάρκεια μυκητιασικών λοιμώξεων, ή κατά το στρες που προκαλείται από το όζον ή άλλων εξωγενών βλαβών. Αποτελεί μια *μυκητοξίνη* που προστατεύει το ξύλο από μυκητιακές μόλυνση και υπάρχει άφθονη στο εγκάρδιο των ειδών *Pinaceae* -κυρίως στα πεύκα- ενώ ανευρίσκεται επίσης στο είδος *Gnetum cleistostachyum*. 

Με ένεση σε αρουραίους, η πινοσυλβίνη προκαλεί ταχεία γλυκουρονιδίωση και έχει πτωχή βιοδιαθεσιμότητα.

Είναι εύκολα διαλυτή σε ακετόνη, βενζόλιο και χλωροφόρμιο και δεν διαλύεται στο νερό.

## Παραπομπές


Κατηγορία:Φαινολικές ενώσεις
Κατηγορία:Στιλβενοειδή
Κατηγορία:Εκχυλίσματα ξύλου
Ερλ Τζιν

Ο **Ερλ Τζουντ Τζιν** (*Earl Jude Jean*, γεννήθηκε 9 Οκτωβρίου 1971) είναι πρώην ποδοσφαιριστής από την Αγία Λουκία που αγωνιζόταν ως επιθετικός. Είναι πρώτος σκόρερ στην ιστορία της εθνικής ομάδας της χώρας του με 20 γκολ.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από την Αγία Λουκία
Κατηγορία:Ποδοσφαιριστές Εθνικής Αγίας Λουκίας
Κατηγορία:Ποδοσφαιριστές Ουνιάο Ντεσπορτίβα Ολιβεϊρένσε
Κατηγορία:Ποδοσφαιριστές Λέσα ΦΚ
Κατηγορία:Ποδοσφαιριστές ΦΚ Φελγκέιρας
Κατηγορία:Ποδοσφαιριστές Ίπσουιτς Τάουν
Κατηγορία:Ποδοσφαιριστές Ρόδερχαμ Γιουνάιτεντ
Κατηγορία:Ποδοσφαιριστές Πλίμουθ Αργκάιλ
Κατηγορία:Ποδοσφαιριστές Χιμπέρνιαν ΦΚ
Κατηγορία:Ξένοι ποδοσφαιριστές στην Αγγλία
Κατηγορία:Επιθετικοί ποδοσφαιριστές
Ρομπότ κατασκευής

μικρογραφία
Τα **ρομπότ κατασκευής** είναι ένα υποσύνολο βιομηχανικών ρομπότ που χρησιμοποιούνται για την κατασκευή κτιρίων και υποδομών στο εργοτάξιο.  Αυτά τα ρομπότ πρέπει να μπορούν να κινούνται και να στερεώνονται στη ζώνη εργασίας, να χειρίζονται υλικά κατασκευής και να αλληλεπιδρούν με ανθρώπους και άλλα μηχανήματα.  Επί του παρόντος, οι περισσότερες από τις δραστηριότητες είναι σε ερευνητικό επίπεδο, ενώ έχουν γίνει και κάποιες πραγματικές εφαρμογές, όπως για την κατασκευή φραγμάτων στην Ιαπωνία.  Τα άρθρα δημοσιεύονται κυρίως από ερευνητές στη Γαλλία και τη Σιγκαπούρη. Άλλες μεγάλες χώρες περιλαμβάνουν τις ΗΠΑ, τη Γερμανία, την Κίνα και την Ιαπωνία.  Αυτά τα ρομπότ πέτυχαν να κάνουν εργασίες όπως φινίρισμα εξωτερικού χώρου, τοποθέτηση χάλυβα, κατασκευή τοίχου, οπλισμένο σκυρόδεμα κ.λπ. Η κύρια πρόκληση για τη χρήση ρομπότ στο εργοτάξιο οφείλεται στον περιορισμό του χώρου εργασίας. 

## Χαρακτηριστικά
Τα γενικά χαρακτηριστικά περιλαμβάνουν: 

* Πρέπει να μπορεί να κινείται.
* Πρέπει να μπορεί να χειρίζεται εξαρτήματα μεταβλητού μεγέθους και βάρους.
* Πρέπει να είναι σε θέση να προσαρμόζεται στο μεταβαλλόμενο περιβάλλον.
* Πρέπει να μπορεί να αλληλεπιδρά με το περιβάλλον του.
* Πρέπει να μπορεί να εκτελεί πολλαπλές εργασίες.

## Δυνατότητες
Τα ρομπότ κατασκευής έχουν δοκιμαστεί για να πραγματοποιήσουν τα ακόλουθα:

* Χτίσιμο τοίχων 
* Παρακολούθηση της προόδου κατασκευής 
* Ρομπότ επιθεώρησης χρησιμοποιούνται για τη διερεύνηση των υποδομών, κυρίως σε επικίνδυνες τοποθεσίες 

## Αξιοσημείωτη κατασκευή από ρομπότ

* Το 30όροφο κτίριο Rail City στη Γιοκοχάμα της Ιαπωνίας κατασκευάστηκε από ένα αυτοματοποιημένο σύστημα. 
* Το ρομπότ φινιρίσματος δαπέδου από σκυρόδεμα χρησιμοποιήθηκε από τις εταιρείες Kajima και Tokimec στην Ιαπωνία. &#x5B; ** &#x5D;
* Η Obayashi Corporation στην Ιαπωνία έχει αναπτύξει και χρησιμοποίησε ένα σύστημα για την τοποθέτηση στρώσεων σκυροδέματος στην κατασκευή φραγμάτων. 

## Κοινωνικός αντίκτυπος
Η χρήση των κατασκευαστικών ρομπότ στις ΗΠΑ είναι σπάνια, κυρίως λόγω της αντίθεσης από τα εργατικά συνδικάτα. Ωστόσο, στην Ιαπωνία, αυτά τα ρομπότ αντιμετωπίζονται θετικά. 

## Δείτε επίσης

* Βιομηχανικά ρομπότ

## βιβλιογραφικές αναφορές

Κατηγορία:Ρομποτική
Σαΐτ Αγάς

**Ο Σαΐτ αγάς ή Σαΐταγας,** (άλλες γραφές του ονόματος του είναι Σεΐντ, Σεήδ, Σαήδ) ανήκε σε μια από τις πιο σπουδαίες τούρκικες οικογένειες της Πελοποννήσου.

## Βιογραφία
Ο περιηγητής Ξαβιέ Σκροφάνι το 1794 αναφέρεται σε αυτόν. Είχε εκτάσεις στην Ηλεία αλλά και στην Κ. Αχαΐα κατά των οποίων «επέδραμεν ο Κολοκοτρώνης».

## Επανάσταση 1821
Ο Σαΐτ αγάς έμεινε στην ιστορία της Πάτρας, διότι γύρω από τον Πύργο του διεξήχθη μια από τις πιο σπουδαίες μάχες της Επανάστασης του 1821. Ο Ληνός (πύργος) του Σαΐτ αγά με τα αμπέλια του, βρίσκεται αριστερά της μονής Γηροκομείου, πιθανότατα πλησίον του Νοσοκομείου Νοσημάτων Θώρακος της Πάτρας και ήταν το θέατρο όπου εξελίχθηκε σημαντικό μέρος της Μάχης του Γηροκομείου στις 9 Μαρτίου 1822. Τον Ληνό του Σαΐτ αγά είχε καταλάβει και υπερασπιζόταν «ο Γεώργιος Σέκερης με τους Τριπολιτσιώτες». Στον Ληνό μαζί τους «κλείστηκε και ο Γενναίος Κολοκοτρώνης»  μετά την αντεπίθεση των Τούρκων.

Το σπίτι του στην Πάτρα βρισκόταν στην αρχή της οδού Μπουκαούρη (Περιβόλια Σκαμπαρδώνη), όπου κατά τον Τριανταφύλλου, το 1980 σωζόταν ακόμα «το οχυρό της περιτείχισμα».

Ο Ανδρέας Καλαμογδάρτης σε επιστολή του το 1819, προς Ασημάκη Ζαΐμη και Ανδρέα Λόντο αναφέρει το θάνατο του «ενάρετου Σαΐτ Αγά», εκ του οποίου συμπεραίνεται ότι ήταν αγαπητός στην Πάτρα.

Ο γιος του Χαλίλ, κατά την Επανάσταση κατέφυγε στην Τριπολιτσά.  Το όνομά του Σαΐτ αγά αναφέρεται και σε δημοτικό τραγούδι που άκουσε η Γεωργία Ταρσούλη στο Βασιλίτσι Πυλίας και καταγράφεται στο βιβλίο της «Μωραΐτικα τραγούδια».

## Παραπομπές

## Βιβλιογραφία
* ΘΩΜΟΠΟΥΛΟΥ, ΣΤΕΦΑΝΟΥ Ν. (1999) Λάζαρη, Βασίλη, επιμ. ΙΣΤΟΡΙΑ ΤΗΣ ΠΟΛΗΣ ΤΩΝ ΠΑΤΡΩΝ ΑΠΟ ΑΡΧΑΙΟΤΑΤΩΝ ΧΡΟΝΩΝ ΜΕΧΡΙ ΤΟΥ 1821. Πάτρα: Αχαϊκές Εκδόσεις. ISBN 960-7960-09-2.
* Ιστορικό Λεξικό των Πατρών Κώστα Τριανταφύλλου, Β΄ έκδοση (1980). Πάτρα.
* Ιστορία του Ελληνικού Έθνους. ΙΒ. Αθήνα: Εκδοτική Αθηνών. 1975 . ISBN 960-213-095-4

Κατηγορία:Οθωμανοί στρατιωτικοί της Ελληνικής Επανάστασης του 1821
Κατηγορία:Ιστορία της Πάτρας
Άντι Σέλβα

Ο **Άντι Σέλβα** (*Andy Selva*, γεννήθηκε 23 Μαΐου 1976) είναι πρώην ποδοσφαιριστής από τον Άγιο Μαρινο που αγωνιζόταν ως επιθετικός. Είναι κάτοχος του ρεκόρ διεθνών συμμετοχών και τερμάτων της Εθνικής ομάδας της χώρας του με 8 γκολ και 73 συμμετοχές.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από τον Άγιο Μαρίνο
Κατηγορία:Ποδοσφαιριστές Εθνικής Αγίου Μαρίνου
Κατηγορία:Ποδοσφαιριστές ΟΝ Καταντζάρο 1929
Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Κάλτσιο Πάντοβα
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές ΣΠ Λα Φιορίτα
Κατηγορία:Ποδοσφαιριστές ΟΣ Γκροσέτο ΦΚ 
Κατηγορία:Ξένοι ποδοσφαιριστές στην Ιταλία
Κατηγορία:Επιθετικοί ποδοσφαιριστές
Λουκάς Μ. Μίλλερ

Ο Λουκάς Μιλτιάδης Μίλλερ (15 Σεπτεμβρίου 1824 - 4 Δεκεμβρίου 1902) ήταν Ελληνοαμερικανός έμπορος, δικηγόρος και πολιτικός που υπηρέτησε ως Αντιπρόσωπος των ΗΠΑ από το Ουισκόνσιν.

## Βιογραφία
Γεννημένος στη Λιβαδειά της Πρώτης Ελληνικής Δημοκρατίας (προσωρινό κράτος που υπήρχε κατά τη διάρκεια της Ελληνικής επανάστασης του 1821), ο Μίλερ έμεινε ορφανός σε ηλικία τεσσάρων ετών, όποτε υιοθετήθηκε από τον υπέρμαχο της κατάργησης της δουλείας Τζόναθαν Πέκαμ Μίλερ, έναν Αμερικανό που υπηρέτησε ως συνταγματάρχης στον Ελληνικό Στρατό κατά την ελληνική επανάσταση. Επέστρεψε μαζί με τον πατέρα του στις Ηνωμένες Πολιτείες και εγκαταστάθηκαν στο Μονπελιέ του Βερμόντ το 1828. Φοίτησε στα πρώιμα δημόσια σχολεία και σπούδασε νομικά, ενώ έγινε δεκτός στο δικηγορικό σύλλογο το 1845.

Ξεκίνησε την πρακτική του στην δικηγορία στο Oshkosh, του Wisconsin, το 1846 ενώ παράλληλα, σε συνεργασία με έναν άλλον φίλο του μετανάστη από το Βερμόντ, τον Έντουαρντ Ίστμαν, είχαν την δικιά τους επιχείρηση με είδη παντοπωλείου. Επίσης, εκτός από το εμπόριο ασχολήθηκε και με την γεωργία και υπηρέτησε ως συνταγματάρχης του στρατού στον Αμερικανικό-Μεξικανικό πόλεμο.

Είχε προταθεί για την θέση του γερουσιαστή για την Τέταρτη Περιφέρεια της Γερουσίας της Πολιτείας του Ουισκόνσιν το 1849 ως υποψήφιος του δημοκρατικού κόμματος ("Union Democratic Party") (που σύντομα θα ενταχθεί στο κόμμα Free Soil ) του Ουισκόνσιν, αλλά έχασε από τον John A. Eastman, που ανήκε στους regular democrats ή στους "Hunker".

Υπηρέτησε ως μέλος της Πολιτειακής Συνέλευσης του Ουισκόνσιν το 1853 και ήταν επίτροπος του Συμβουλίου Δημοσίων Έργων του Ουισκόνσιν. Υπηρέτησε δέκα χρόνια ως πρόεδρος του συμβουλίου εποπτών της κομητείας Winnebago.

Ο Μίλλερ εξελέγην ως δημοκρατικός στο πεντηκοστό έβδομο συμβούλιο του Κονγκρέσου (4 Μαρτίου, 1891- Μαρτίου, 1893), παρόλο που απέτυχε να επανεκλεγεί το 1892. Πέθανε στις 4 Δεκεμβρίου του 1902 στο Oshkosh του Ουινσκόνσιν και θάφτηκε στο νεκροταφείο του Riverside.

Κατά τη διάρκεια της θητείας του στο Κογκρέσο, πρότεινε μια Συνταγματική τροποποίηση με σκοπό την μεταβολή του ονόματος της χώρας σε «Ηνωμένες Πολιτείες της Γης». 

## Παραπομπές


## Εξωτερικοί σύνδεσμοι

* United States Congress. "Lucas M. Miller (id: M000746)". *[[Βιογραφικός Κατάλογος του Κογκρέσου των Ηνωμένων Πολιτειών|Biographical Directory of the United States Congress]]*  "Λουκάς Μ. Μίλλερ (id: M000746)".

Κατηγορία:Αμερικανοί ελληνικής καταγωγής
Κατηγορία:Μετανάστες στις Ηνωμένες Πολιτείες
Κατηγορία:Ορφανά του Αγώνα
Ιλντεφόνς Λίμα

Ο **Ιλντεφόνς Λίμα** (, γενν. 10 Δεκεμβρίου 1979) είναι πρώην ποδοσφαιριστής από την Ανδόρρα, ο οποίος αγωνιζόταν ως κεντρικός αμυντικός. Είναι κάτοχος του ρεκόρ διεθνών συμμετοχών και τερμάτων της Εθνικής ομάδας της χώρας του, με 11 γκολ και 137 αγώνες.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ανδορρανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ανδόρρας
Κατηγορία:Ποδοσφαιριστές ΦΚ Ανδόρρα
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΚΦ Πατσούκα
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Ράγιο Βαγιεκάνο
Κατηγορία:Ποδοσφαιριστές Ουνιόνε Τριεστίνα 2012 ΣΣΝ
Κατηγορία:Ποδοσφαιριστές ΑΚ Μπελλιντσόνα
Κατηγορία:Ποδοσφαιριστές ΦΚ Σάντα Κολόμα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Ελλάδα 
Κατηγορία:Ξένοι ποδοσφαιριστές στην Ιταλία
Κατηγορία:FIFA Century Club
Εθνική Βιβλιοθήκη της Ουγκάντας

Η **Εθνική Βιβλιοθήκη της Ουγκάντας** ιδρύθηκε με νόμο του Κοινοβουλίου το 2003, αντικαθιστώντας  το Συμβούλιο των Δημοσίων Βιβλιοθηκών που προϋπήρχε από το 1964. Ο νόμος προβλέπει την κατάθεση και τη διατήρηση των δημοσιεύσεων, τη δημιουργία υπηρεσίας πληροφοριών και τον συντονισμό της βιβλιοθήκης και την παροχή άλλων συναφών θεμάτων. Ο νόμος ψηφίστηκε από το Κοινοβούλιο τον Σεπτέμβριο του 2002 αφού η Επιτροπή Κοινωνικών Υπηρεσιών σημείωσε τις επιφυλάξεις άλλων ενδιαφερομένων, όπως είχε τονίσει ο Πρόεδρος τον Δεκέμβριο του 2002 και έπειτα δημοσιεύτηκε στην εφημερίδα της Ουγκάντας ως νόμος αριθ. 2 του 2003

Λειτούργει ως νόμιμη βιβλιοθήκη καταθέσεων για την Ουγκάντα και διευθύντρια είναι η Ζερτρούντ Καγιάγκα Μουλίντουα. Το κτίριο της Εθνικής Βιβλιοθήκης βρίσκεται στην οδό Buganda στην πόλη Καμπάλα.

## Συνεργασίες
Τον Ιανουάριο του 2010, η Εθνική Βιβλιοθήκη της Ουγκάντας συνεργάστηκε με τη Βιβλιοθήκη του Κογκρέσου για την ψηφιοποίηση του τοπικού υλικού της Ουγκάντας για την Παγκόσμια Ψηφιακή Βιβλιοθήκη, μια πηγή που βασίζεται στο Διαδίκτυο στην οποία συμβάλλουν βιβλιοθήκες και αρχεία από όλο τον κόσμο. Σε αυτή τη συνεργασία, η Εθνική Βιβλιοθήκη της Ουγκάντας έλαβε χρηματοδότηση, εκπαίδευση και εξοπλισμό. Το ψηφιοποιημένο υλικό όχι μόνο διατηρείται αλλά είναι πλέον διαθέσιμο σε ένα ευρύτερο φάσμα Χρηστών της Βιβλιοθήκης.

Τον Μάρτιο του 2019, η Εθνική Βιβλιοθήκη της Ουγκάντας συνδέθηκε με το Airtel Uganda 4G Wi-Fi internet. Ήταν μέρος της πρωτοβουλίας της Airtel Uganda να συμβάλει στην (τεχνολογία των πληροφοριών) ICT στην εκπαίδευση και να προωθήσει την αναγνωστική κουλτούρα στην Ουγκάντα. 

Η Εθνική Βιβλιοθήκη της Ουγκάντας λαμβάνει σημαντικές δωρεές βιβλίων από τη Book Aid International. Επιπλέον, η Book Aid International ξεκίνησε ένα έργο συνεργασίας με την Εθνική Βιβλιοθήκη της Ουγκάντας και το Worldreader για να φέρει τους ηλεκτρονικούς αναγνώστες στις παιδικές γωνιές. 10 βιβλιοθήκες στην Ουγκάντα διαθέτουν πλέον ηλεκτρονικά προγράμματα ανάγνωσης, προφορτωμένα με τίτλους για την υποστήριξη της εκπαίδευσης και της ανάγνωσης.

Η Εθνική Βιβλιοθήκη της Ουγκάντας συνεργάστηκε με το EIFL (Ηλεκτρονικές Πληροφορίες για Βιβλιοθήκες) για την υλοποίηση της πρωτοβουλίας «Digital Skills @ Your Public Library». Το σχέδιο θα απευθύνεται σε 13.500 άτομα σε 25 βιβλιοθήκες στην Ουγκάντα.  Ο στόχος είναι η παροχή εκπαίδευσης και υποστήριξης στους βιβλιοθηκονόμους μέσω των εγκαταστάσεων που είναι διαθέσιμες στις βιβλιοθήκες, ώστε αυτοί, με την σειρά τους,  να μεταδώσουν στις κοινότητές τους τη μάθηση.

## Δείτε επίσης
* Κατάλογος μεγαλύτερων βιβλιοθηκών
* Ουγκάντα
* Καμπάλα
* Παγκόσμια Ψηφιακή Βιβλιοθήκη

## Παραπομπές


## Εξωτερικοί σύνδεσμοι
* Official website

Κατηγορία:Βιβλιοθήκες στην Ουγκάντα
Ου
Ου